
[bookmark: _Toc0]eÁFA-kérdőívek a NAV-tól – közös gondolkodás az ügyfelekkel
A NAV közös gondolkodásra hívja a könyvelőket, adótanácsadókat és szoftverfejlesztőket az eÁFA-rendszerről. Az adóhivatal az eÁFA széles körű használatát célozza meg, ezért felméri, milyen tapasztalataik vannak a rendszert már jól ismerőknek, illetve melyik szegmens, hol tart a felkészülésben. A kérdőívek a NAV honlapján érhetőek el, a válaszokat október 1-ig várja a hivatal.Az áfabevallás korszerű, digitális megoldása az eÁFA-rendszer. A Nemzeti Adó- és Vámhivatal (NAV) célja, hogy stabilan támogassa, és az automatizáció révén egyszerűsítse, meggyorsítsa az áfabevallások benyújtását, könnyítse az ügyfelek terheit. Az újfajta áfakiajánlási rendszer szolgáltatásai folyamatosan bővülnek. Most a NAV azok véleményére, tapasztalataira kíváncsi, akik napi munkájuk során használják az eÁFA-rendszer valamelyik technikai megoldását, illetve az ehhez szükséges informatikai megoldásokat fejlesztik.A kérdőívek kitöltése pár percet vesz igénybe, hiszen mindössze öt kérdésre kell válaszolniuk a címzetteknek. Ez a kis idő azonban kamatostól megtérül, mert a válaszok alapján a hivatal célzottabban léphet a szolgáltatás fejlesztése, az érintettek támogatása és naprakész informálása érdekében.Az áfabevallás az ügyfelek széles körét érintő adókötelezettség, ezért fontos, hogy minél több vállalkozás megossza tapasztalatait a NAV-val. Így a NAV első kézből tájékozódhat, ügyfelei mennyire ismerik az eÁFA-t, melyik bevallási mód használatát tervezik, hol tartanak a felkészülésben. A válaszadók azt is jelezhetik, milyen információ, fejlesztés vagy más támogatás segítené leginkább a munkájukat.A fejlesztőknek szóló kérdőív elsősorban az eÁFA gép-gép kapcsolatát támogató programok fejlesztésére és tesztelésére irányul.A cél közös: hogy az eÁFA-rendszert mindenki a számára legoptimálisabb módon, zökkenőmentesen használhassa. Ezért a NAV számít az érintettek tapasztalataira és véleményére; kéri a kérdőívek címzettjeit, szánjanak néhány percet a válaszadásra. A visszajelzések pontosabb képet adnak a felkészülés jelenlegi helyzetéről, és abban is segítik a hivatalt, hogy olyan támogatást nyújtson, amilyenre az érintetteknek valóban szükségük van.

